Hərbi_mühəndis
Mühəndis qoşunları Silahlı Qüvvələrin xüsusi qoşunlarına aiddir. Onlar Silahlı Qüvvələrin hissə, birləşmə və birliklərinin, xüsusi və maddi-texniki təminatı qoşunlarının döyüş fəaliyyətlərinin mühəndis təminatı üçün, həmçinin düşmənə mina-partlayış və digər vasitələrlə zərər vermək və onun hərəkətlərini çətinləşdirmək üçün təyin olunublar. Xüsusiyyətlərinə görə ümumqoşun döyüşünün mühəndis təminatının müxtəlif tapşırıqlarını yerinə yetirmək və düşmənə zərər vermək üçün mühəndis qoşunları müxtəlif birləşmələrdən, hissələrdən və bölmələrdən ibarətdirlər: –	mühəndis kəşfiyyatı - düşmənin və ərazinin mühəndis-kəşfiyyatının aparılması üçün; –	nüvə minalarının kəşfiyyatı və məhv edilməsi - nüvə-mina maneələrini rəf etmək və ön dəstələrin (avanqardların) və taktiki hava desantının tərkibində fəaliyyət üçün; –	mühəndis-istehkam - qoşunlar tərəfindən maneə və əngəllərin rəf edilməsinin təminatı, düşmənin nüvə minalarının kəşfiyyatı və məhv edilməsi, maneələrin qurulması və dağıntıların aparılması, kolon yollarının çəkilməsi, ərazinin fortifikasiya hazırlığının aparılması, maskalanma üzrə mühəndis tədbirlərinin yerinə yetirilməsi, su keçidlərinin hazırlanması və saxlanması, düşmənin və ərazinin mühəndis kəşfiyyatının aparılması üçün və digər; –	panton-körpü, keçid-desant və sualtı körpü - su sədlərinin rəf edilməsi zamanı desant, bərə və körpü keçidlərinin hazırlanması və saxlanması üçün; –	həmlə və maneələrin təmizlənməsi - qoşunlar tərəfindən dağıntılar rayonlarının rəf edilməsi, möhkəmləndirilmiş mövqe və rayonların yarılması zamanı fəaliyyətlərdə iştirakı, düşmənin nüvə minalarının kəşfiyyatı və məhv edilməsi üçün; –	maneələrin təmizlənməsi - qoşunlar tərəfindən dağıntılar rayonlarının rəf edilməsi, ərazi və obyektlərin minalardan tam təmizlənməsi, maneələrdən keçidlərin açılması, düşmənin nüvə minalarının kəşfiyyatı və məhv edilməsi üçün; –	maneələriquran - mina-partlayış maneələrinin qurulması və obyektlərin dağıdılması üçün; –	mühəndis yol-körpü - yolların hazırlanması və saxlanması və körpülərin tikilməsi üçün; –	mühəndis-mövqe və idarəetmə məntəqələrinin hazırlanması - qoşunlar tərəfindən tutulan mövqe və rayonların, idarəetmə məntəqələrinin açılma rayonlarının fortifikasiya hazırlığı üçün; –	mühəndis-maskalama - maskalama üzrə mühəndis tədbirlərini yerinə yetirmək üçün; –	səhra su təminatı - suyun çıxarılması, təmizlənməsi və su təminatı məntəqələrinin qurulması; –	mühəndis-aerodrom - aerodromların tikintisi və bərpası, onlarda qoruyucu qurğuların tikilməsi üçün; –	dəniz mühəndis hissələri və gəmilərin yerləşdirilməsi üçün səyyar vasitələr hissələri - donanma qüvvələrinin yerləşmə məntəqələrinin hazırlanması və bərpası üçün; –	mühəndis-təmir - mühəndis silahlandırma vasitələrinin təmiri üçün. Mühəndis təminatının əsas məqsədi-bütün silah növlərində yüksək səviyyədə və effektiv istifadə etmək üçün şərait yaratmaq, müasir silah növlərindən öz qoşunlarımın qorunmasını gücləndirmək və habelə düşmənin hərəkətini çətinləşdirmək və ona itki verməkdir. Döyüşün əsas təminatının əsas tapşırıqları: 1.	Düşmənin və ərazinin mühəndis kəşfiyatının aparılması 2.	Qoşunların tutduqları rayonlar xətlərin, mövqelərin və idarəetmə məntəqələrinin açılma rayonlarının fortifikasiya hazırlığı 3.	Mühəndis maneələri sisteminin qurulması və saxlanılması dağıntıların yaradılması 4.	Düşmənin nüvə minasının məhv edilməsi və ya zərərsizləşdirilməsi 5.	Mühəndis maneələrində və dağıntılardan keçidlərin açılması 6.	Əngəllərdən keçmələrin hazırlanması 7.	Ərazinin və obyektlərin minalardan təmizlənməsi 8.	Qoşunların hərəkəti və təxliyyəsi üçün yolların hazırlanması və saxlanılması 9.	Su maneələrindən döyüşlə keçmək üçün keçidlərin hazırlanmsı və saxlanılması 10.	Qoşunların mühəndis maskalanma tədbirlərini yerinə yetirməsi 11.	Birləşmənin vertalyot bölməsinin hərəkətini təmin etmək üçün mühəndis tədbirləri 12.	Düşmənin nüvə zərbəsinin nəticələrinin aradan qaldırılması üzrə mühəndis tədbirləri 13.	Suyun çıxarılması, təmizlənməsi və su təminatı məntəqələrinin yaradılması